[{"text_idx": "#000003", "text": "Gall troseddau bywyd gwyllt a chefn gwlad fod ar sawl ffurf megis dwyn offer amaethyddol, troseddau difrifol yn erbyn da byw a dinistrio bywyd gwyllt a\u2019u cynefinoedd."}, {"text_idx": "#000005", "text": "Diffinnir troseddau cefn gwlad yn y strategaeth fel troseddau penodol sy\u2019n digwydd yn bennaf yng nghefn gwlad ac yn effeithio ar ffermwyr a chymunedau teneuach eu poblogaeth, neu ar ein bywyd gwyllt, ein cynefinoedd, a\u2019n treftadaeth."}, {"text_idx": "#000006", "text": "Mae trosedd bywyd gwyllt yn cynnwys unrhyw weithgaredd sy\u2019n torri deddfwriaeth sy\u2019n amddiffyn anifeiliaid a phlanhigion gwyllt Cymru. Gall rhywogaeth fod mewn perygl i\u2019r pwynt y gall ddiflannu ac mae llawer o anifeiliaid yn cael eu herlid ac yn dioddef creulondeb o ganlyniad i ystod eang o weithgareddau troseddol gan gynnwys potsio, cwrso, hela, masnachu, gwenwyno a dinistrio cynefin."}, {"text_idx": "#000007", "text": "Gall fod yn anodd diffinio troseddau gwledig gan eu bod yn cynnwys ystod eang o droseddau gan gynnwys rhai a gyflawnir hefyd yn y trefi \u2013 gallant fod yn fwy cyffredin yno yn wir \u2013 er enghraifft megis trais yn y cartref. Fodd bynnag, gall amgylchiadau\u2019r drosedd, yr ymateb i\u2019r drosedd honno a\u2019r gefnogaeth sydd ar gael i\u2019r unigolion a\u2019r cymunedau hynny fod yn wahanol iawn mewn ardaloedd cefn gwlad. Ymhlith y troseddau sy\u2019n fwy unigryw i gymunedau gwledig yw\u2019r rheini sy\u2019n ymwneud a\u0302 ffermydd, ceffylau a threftadaeth. Mae troseddau sy\u2019n effeithio ar yr amgylchedd yn cynnwys tipio anghyfreithlon a llygru, sydd hefyd yn effeithio ar amaethyddiaeth fel y mae dwyn da byw ac aflonyddu ar dda byw. Maent i gyd yn gallu cael effaith sylweddol ar gynhyrchu bwyd. Troseddau treftadaeth yw\u2019r rheini sy\u2019n effeithio ar werth adeiladau a safleoedd hanesyddol Cymru fel difrodi henebion a chwilio am fetel yn anghyfreithlon."}, {"text_idx": "#000009", "text": "Adroddiad RSPB Cymru yn galw am weithredu brys i atal difodiant pellach byd natur Cymru\nHybu Cig Cymru yn darogan dyfodol cadarnhaol i\u2019r sector bi\u0302ff yng Nghymru\nAdroddiad newydd y Comisiwn Bwyd, Ffermio a Cefn gwlad yn dweud fod pobl eisiau gweld newid yn y system fwyd\nLesley Griffiths yn cyhoeddi bydd ceisiadau ar gyfer Cynllun Cynefin Cymru yn agor yn fuan\nPrifysgol Cymru Y Drindod Dewi Sant yn cyhoeddi prentisiaeth newydd mewn gwydr lliw"}]